**RÁMCOVÁ DOHODA O POSKYTOVANÍ SLUŽIEB**

**č. SVO-RVO1-2025/000880-xx**

**na zabezpečenie servisných služieb k cestným váham zn. EvoCAR 2000R II.**

uzatvorená podľa § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej len „**Obchodný zákonník**“), § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“)
(ďalej len „**Dohoda**“)

**Účastníci Dohody**

|  |  |
| --- | --- |
| **Objednávateľ:** |  |
| Názov:  | **Slovenská republika v zastúpení Ministerstva vnútra Slovenskej republiky** |
| Sídlo: | Pribinova 2, 812 72 Bratislava, Slovenská republika |
| Zastúpený:  | [●] |
| IČO: | 00 151 866 |
| DIČ:IČ DPH: | 20 20 57 15 20SK 20 20 57 15 20 (registrácia podľa § 7 zákona č. 222/2004 Z. z. o dani z pridanej hodnoty v znení neskorších predpisov) |
| Bankové spojenie: | Štátna pokladnica |
| Číslo účtu: | SK78 8180 0000 0070 0018 0023 |
| BIC/SWIFT kód:    | SPSRSKBA |
| Webové sídlo (URL):Oprávnená osobaTel. kontakt:E-mail: | <http://www.minv.sk/>[●][●] |
| (ďalej len „**Objednávateľ**“) |  |

 a

|  |  |
| --- | --- |
| **Zhotoviteľ:** |  |
| Názov:  | **[●]** |
| Sídlo/Miesto podnikania: | [●] |
| Zastúpený: | [●] |
| IČO: | [●] |
| DIČ:IČ DPH (ak je pridelené):Bankové spojenie: Číslo účtu:BIC/SWIFT kód: Webové sídlo (URL): Oprávnená osoba:Tel. kontakt:  | [●][●][●][●][●][●][●] |
| E-mail: | [●] |
| Zápis: | v Obchodnom registri [●] súdu [●], oddiel [●], vložka č.: [●]*alternatívne*v Živnostenskom registri Okresného úradu [●], číslo živ. registra: [●] |
| (ďalej len „**Zhotoviteľ**“) |  |
| (Objednávateľ a Zhotoviteľ spoločne ďalej len „**Účastníci dohody**“ a jednotlivo len „**Účastník dohody**“) |

**Článok I
Úvodné ustanovenia**

1. Objednávateľ uskutočnil verejnú súťaž uverejnenú vo Vestníku verejného obstarávania č. [●] zo dňa [●] pod značkou [●] na predmet zákazky **„Zabezpečenie servisných služieb k cestným váham zn. EvoCAR 2000R II.“** (ďalej len **Verejné obstarávanie**“).
2. Výsledkom Verejného obstarávania je výber úspešného uchádzača – Zhotoviteľa, s ktorým je uzatvorená táto Dohoda.

Článok II

**Predmet Dohody**

1. Predmetom tejto Dohody je záväzok Zhotoviteľa, že za podmienok dohodnutých v tejto Dohode, vo vlastnom mene a na vlastnú zodpovednosť poskytne Objednávateľovi činnosti, výsledkom ktorých bude predovšetkým vykonanie servisných služieb, pravidelných a nepravidelných servisných úkonov cestných váh značky EvoCAR 2000 R (ďalej len **„Zariadenia**“, jednotlivo „**Zariadenie**“), tak ako sú definované v Prílohe č. 1 Dohody (spolu ďalej len „**Služby“)**. Zhotoviteľ v rámci realizácie Služieb bude vykonávať predovšetkým servisné, opravárenské, profylaktické, kalibračné a justážne úkony, vrátane zabezpečenia úradného overenia Zariadení spolu s vydaním príslušného certifikátu a školení zamestnancov Objednávateľa, ktoré budú spočívať predovšetkým:
2. Poskytovaní autorizovaného pozáručného servisu a realizácii opráv, vrátane dodania potrebných originálnych náhradných dielov (ďalej ako „**Servisné služby**“);
3. Vo vykonaní profylaktického servisného úkonu, vrátane kontroly komunikácie prístrojov (spolu ďalej ako „**Profylaktické služby**“);
4. Kalibrácie a justáže Zariadení prostredníctvom certifikovaného technika (ďalej len „**Kalibrácia**“);
5. Zabezpečení úradného overenia Zariadení s vydaním príslušného certifikátu o následnom overení v súlade s príslušnými právnymi predpismi, predovšetkým zákonom č. 157/2018 Z. z. o metrológii a o zmene a doplnení niektorých zákonov v znení neskorších predpisov a vyhlášky Úradu pre normalizáciu, metrológiu a skúšobníctvo Slovenskej republiky (ďalej len „**Úrad**“) č. 161/2019 Z. z. o meradlách a metrologickej kontrole v znení neskorších predpisov, a to v časovom intervale raz za každý dvanásť (12) po sebe nasledujúcich mesiacov, v rozsahu stanovenom výrobcom Zariadení ako aj po každej prípadnej oprave poruchy Zariadenia, ktoré si vyžaduje vykonanie takéhoto následného overenia (ďalej len „**Certifikácia**“);
6. Školení určených zamestnancov v oblasti obsluhy Zariadení a vydanie potrebného certifikátu pre prácu so Zariadením a oprávnením školiť zamestnancov Objednávateľa pre prácu so Zariadením (ďalej len „**Školenie**“).

Cena za všetky Služby musí byť v súlade s jej štruktúrovaným rozpočtom uvedeným v Prílohe č. 2 tejto Dohody.

1. Účelom tejto Dohody je stanoviť práva a povinnosti Účastníkov dohody a štandardné podmienky obchodného vzťahu medzi Účastníkmi dohody, ktoré sa budú aplikovať na čiastkové (jednotlivé) zmluvy, ktoré budú Účastníci dohody uzatvárať výhradne na žiadosť Objednávateľa vo forme písomných objednávok vystavených Objednávateľom (ďalej len „**Objednávka**“) a potvrdených Zhotoviteľom (každá z takýchto obojstranne potvrdených Objednávok ďalej len ako „**Jednotlivá zmluva**“).
2. Predmetom tejto Dohody je poskytovanie Služieb podľa špecifikácie:

| **Špecifikácia Služieb:** |
| --- |
| Poskytnutie Služieb spočívajúce podľa Prílohy č. 1 – opis predmetu zákazky.  |
| **Lehota na poskytnutie Služieb:** | Zhotoviteľ je povinný poskytnúť Službu najneskôr v lehote 14 dní odo dňa prevzatia Zariadenia. Lehotu na poskytnutie Služby môže Zhotoviteľ jednostranne predĺžiť o ďalších 14 dní z dôvodu zásahu vyššej moci, zaobstarania potrebného náhradného dielu od výrobcu Zariadenia, alebo potreby prepravy Zariadenia k výrobcovi. O tejto skutočnosti je povinný bezodkladne informovať Objednávateľa. |
| **Lehota na potvrdenie Objednávky:** | Zhotoviteľ je povinný v lehote 5 pracovných dní písomne potvrdiť prijatie Objednávky. |
| **Miesto poskytovania Služieb:**  | Zoznam miest poskytovania Služieb Podľa Prílohy č. 1.  |
| **Cena za Služby bez DPH:** | [●] EUR bez dane z pridanej hodnoty (ďalej len „**DPH**“) bližšie špecifikovaná v Prílohe č. 2 – Štruktúrovaný rozpočet Ceny za Služby (ďalej len „**Cena za Služby**“)Cena za Služby a cena vybraných náhradných dielov je uvedená v Prílohe č. 2Daň z pridanej hodnoty bude účtovaná v aktuálnej sadzbe podľa platných právnych predpisov.  |
| **Bankový účet Zhotoviteľa:**  | [●]*[Uviesť bankový účet Zhotoviteľa vo forme IBAN – rovnaký ako v záhlaví Rámcovej dohody.]* |
| **Splatnosť faktúry:**  | 30 dní odo dňa doručenia riadne vystavenej a úplnej faktúry Objednávateľovi. |
| **Záručná doba:**  | podľa Prílohy č. 1, 12 mesiacov na Služby a 24 mesiacov na dodané a vymenené náhradné diely odo dňa podpisu príslušného preberacieho protokolu, ktorým sa potvrdzuje riadne poskytnutie Služieb Zhotoviteľom |
| **Lehota na odstránenie vady v záručnej dobe:** | 30 dní odo dňa uplatnenia reklamácie |
| **Doba trvania Dohody:**  | 48 mesiacov odo dňa nadobudnutia jej účinnosti alebo do vyčerpania finančného limitu [●] EUR bez DPH (podľa čl. V bod 5.2 Dohody), podľa toho, ktorá skutočnosť nastane skôr. |

1. Účastníci dohody sa dohodli, že ustanovenia tejto Dohody nemožno vykladať ako povinnosť Objednávateľa objednať si u Zhotoviteľa predpokladané množstvo Služieb uvedené v Prílohe č. 1 Dohody v celom rozsahu. Predpokladané množstvo Služieb uvedené v tejto Dohode nie je pre Objednávateľa záväzné. Skutočne objednané množstvo Služieb počas trvania tejto Dohody môže byť nižšie ako predpokladaný objem Služieb požadovaných od Zhotoviteľa a Objednávateľ si vyhradzuje právo neobjednať všetky Služby, resp. právo objednať jednotlivé Služby vo vyššom množstve tak, aby bol zachovaný maximálny finančný limit podľa čl. V, bodu 5.2 Dohody. Zhotoviteľ má nárok na odplatu len za skutočne poskytnuté a Objednávateľom prijaté množstvo Služieb.
2. Ak je Účastníkmi dohody definovaný pojem ako zmluvná skratka, pri definícii ktorého bolo použité veľké začiatočné písmeno, účelom zavedenia zmluvnej skratky je lepšia orientácia v texte Dohody a pojem má rovnaký význam aj v prípade, ak je uvedený s malým začiatočným písmenom z dôvodu chyby v písaní, ak z kontextu obsahu ustanovenia Dohody nevyplýva inak. Ak z obsahu a kontextu ustanovenia Dohody nevyplýva iné, zmluvné skratky uvedené a v jednotnom alebo množnom čísle majú rovnaký význam.

**Článok III**

**Doba trvania Dohody**

1. Táto Dohoda sa uzatvára na dobu určitú, na obdobie uvedené v čl. II, bode 2.3 Dohody.
2. Služby bude Zhotoviteľ poskytovať Objednávateľovi priebežne, počas doby trvania Dohody, a to na základe Jednotlivých zmlúv.

Článok IV

**Dodacie podmienky**

* 1. Objednávateľ vyzve Zhotoviteľa na poskytnutie Služieb prostredníctvom Objednávky, ktorá je pre Zhotoviteľa záväzná.
	2. Účastníci dohody sa dohodli na písomnom zadávaní Objednávok. Kópiu zaslanej objednávky oprávnená osoba Objednávateľa zašle oprávnenej osobe Zhotoviteľa prostredníctvom e-mailu najneskôr najbližší pracovný deň po tom, ako bola Objednávka odoslaná.
	3. Objednávateľ zašle Objednávku Zhotoviteľovi s určením popisu konkrétnej Služby, lehoty jej poskytnutia a miesta dodania podľa čl. II, bodu 2.3 Dohody.
	4. Zhotoviteľ je povinný v lehote uvedenej v čl. II, bode 2.3 Dohody písomne potvrdiť prijatie Objednávky, a to tak, že Zhotoviteľom podpísanú Objednávku vytlačí a označí dátumom prijatia, odtlačkom pečiatky a podpisom, následne zašle takto potvrdenú Objednávku oprávnenej osobe Objednávateľa. Kópiu potvrdenej Objednávky oprávnená osoba Zhotoviteľa najneskôr nasledujúci pracovný deň po jej odoslaní oprávnenej osobe Objednávateľa zašle elektronicky bežným e-mailom vo forme naskenovaného dokumentu na e-mailovú adresu kontaktnej osoby Objednávateľa. Doručením písomne potvrdenej Objednávky je uzatvorená Jednotlivá zmluva. Účastníci dohody si môžu v rámci Jednotlivej zmluvy určiť oprávnené osoby, ktoré ich môžu zastupovať pri realizácii Jednotlivej kúpnej zmluvy.
	5. Zhotoviteľ nie je oprávnený odmietnuť potvrdenie Objednávky, ak táto bola zaslaná v zmysle tejto Dohody.
	6. Účastníci dohody sa dohodli, že v prípade, ak Zhotoviteľ nepotvrdí Objednávku v lehote uvedenej v čl. II, bode 2.3 Dohody a v súlade s bodom 4.4 tohto článku Dohody, ani v tejto lehote Objednávku neodmietne, bude sa táto považovať za Zhotoviteľom potvrdenú (akceptovanú).
	7. Potvrdením Objednávky sa Zhotoviteľ zaväzuje poskytnúť Služby v termíne a v rozsahu danom Jednotlivou zmluvou. V prípade, ak pri poskytovaní Služby, predovšetkým Servisnej služby vyplynie potreba opravy, spočívajúca vo výmene náhradného dielu, Zhotoviteľ na túto skutočnosť Objednávateľa písomne upozorní. Spolu s upozornením zašle Objednávateľovi predpokladanú cenu za vykonanie opravy. Zhotoviteľ môže takúto opravu vykonať až po predchádzajúcom písomnom súhlase Objednávateľa. Zhotoviteľ sa zaväzuje, že cena náhradných dielov dodaných v rámci opravy,  ktoré nie sú súčasťou prílohy č. 2, bude Zhotoviteľom ocenená podľa jeho aktuálne platného, zverejneného cenníka. Zhotoviteľ je povinný bezodkladne oboznámiť Objednávateľa s akoukoľvek zmenou cenníka náhradných dielov, ktoré sa týkajú Zariadení.
	8. Zhotoviteľ sa zaväzuje poskytovať Služby v kvalite podľa Prílohy č. 1 Dohody v súlade s jej ustanoveniami, v súlade so všeobecne záväznými právnymi predpismi platnými na území Slovenskej republiky, podľa ktorých sa poskytovanie Služieb Zhotoviteľa spravuje, a podľa pokynov Objednávateľa, v súlade so záujmami Objednávateľa, ktoré sú mu známe, alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. ktoré mal Zhotoviteľ poznať v súlade s príslušnými všeobecne záväznými právnymi predpismi platnými na území Slovenskej republiky. V prípade, ak bude potrebné na Zariadení vykonať v rámci poskytovania Služieb opravu vo väčšom rozsahu alebo za vyššiu cenu, ako je uvedená v Jednotlivej zmluve, je Zhotoviteľ povinný o tejto skutočnosti bezodkladne informovať Objednávateľa prostredníctvom e-mailu. Spolu s informáciou uvedie aj nový predpokladaný čas alebo cenu Služby. Zhotoviteľ je oprávnený pokračovať v poskytovaní Služby, až po písomnom schválení takejto zmeny Objednávateľom, ktorú mu zašle prostredníctvom e-mailu. V čase od odoslania e-mailu Objednávateľovi do času doručenia jeho oznámenia nie je Zhotoviteľ v omeškaní, a Lehota na poskytnutie Služieb sa o tento čas predlžuje.
	9. Zhotoviteľ je povinný bezodkladne po poskytnutí Služby o tejto skutočnosti informovať Objednávateľa prostredníctvom e-mailu a navrhnúť mu čas, v ktorom si môže Zariadenie prevziať. O prevzatí Zariadenia spíšu Účastníci dohody písomný protokol, ktorého obsahom bude predovšetkým dátum a čas jeho vyhotovenia, popis stavu Zariadenia, podpisy Oprávnených osôb Účastníkov dohody, prípadne fotodokumentácia zachytávajúca stav Zariadenia (napr. jeho poškodenia). Zhotoviteľ je zodpovedný za škodu na Zariadení v čase od jeho prevzatia do jeho vrátanie Objednávateľovi. Zhotoviteľ je však povinný zachovať Lehotu poskytnutia Služieb podľa čl. II, bodu 2.3 Dohody bez ohľadu na miesto poskytnutia Služieb Zhotoviteľa.
	10. Prevzatie Služieb sa uskutoční na základe písomného protokolu podpísaného oprávnenými zástupcami oboch Účastníkov dohody, ktorý musí obsahovať všetky skutočnosti uvedené v Prílohe č. 1 Dohody. V prípade ak bola súčasťou Poskytnutých Služieb aj oprava, je Zhotoviteľ povinný v preberacom protokole po odstránení poruchy Zariadenia uviesť pravdepodobný dôvod vzniku poruchy, napr. zlá manipulácia, poškodenie bežnou prevádzkou, pád Zariadenia a podobne. Ďalej je povinný vymenený náhradný diel odovzdať Objednávateľovi, a v prípade ak ho tento neprevezme, je povinný ho zlikvidovať v súlade s platnými právnymi predpismi, predovšetkým zákonom 79/2015 Z. z. o odpadoch a o zmene a doplnení niektorých zákonov v znení neskorších predpisov.
	11. Zhotoviteľ sa zaväzuje Objednávateľa bez zbytočného odkladu písomne informovať o všetkých okolnostiach dôležitých pre riadne a včasné poskytovanie Služieb Zhotoviteľom, t. j. bezprostredne potom, ako sa o nich dozvedel, a všetkých okolnostiach, ktoré môžu mať vplyv na zmenu, doplnenie alebo udelenie pokynov Objednávateľa voči Zhotoviteľovi. Zhotoviteľ je povinný predovšetkým Objednávateľovi oznámiť akúkoľvek zmenu v dokladoch, ktoré boli súčasťou verejného obstarávania (rozhodnutie Úradu, certifikácia Výrobcu zariadení na vykonanie opráv). V prípade akejkoľvek zmeny v dokumentoch podľa predchádzajúcej vety, je Poskytovateľ povinný ich bezodkladne získať alebo obnoviť. V prípade ak Poskytovateľ túto svoju povinnosť poruší, je Objednávateľ oprávnený od Dohody, ale aj Jednotlivej zmluvy odstúpiť.
	12. Zhotoviteľ sa môže odchýliť od pokynov Objednávateľa len vtedy, ak je to nevyhnutné pre záujmy Objednávateľa, a keď si Zhotoviteľ nemôže včas zabezpečiť predchádzajúci súhlas Objednávateľa. V takomto prípade je Zhotoviteľ povinný bez zbytočného odkladu informovať Objednávateľa o týchto skutočnostiach.
	13. Zhotoviteľ sa zaväzuje písomne upozorniť Objednávateľa na nesprávnosť (vrátane rozporu so všeobecne záväznými právnym predpismi platnými na území Slovenskej republiky) ním navrhovaného postupu, podkladov alebo iných pokynov týkajúcich sa Služieb špecifikovaných v Prílohe č. 1 Dohody bezodkladne, najneskôr do troch (3) dní potom, ako sa dozvedel o tomto postupe, pokynoch alebo po doručení takýchto dokumentov. V prípade, že si Zhotoviteľ nesplní túto svoju povinnosť, zodpovedá za škodu tým spôsobenú. V prípade, ak Objednávateľ trvá napriek upozorneniu Zhotoviteľa na ním navrhnutom postupe, podkladoch alebo pokynoch, je Zhotoviteľ povinný postupovať podľa pokynov Objednávateľa, pričom však Zhotoviteľ nezodpovedá za akúkoľvek škodu, ktorá v tomto prípade vznikne.
	14. Zhotoviteľ sa zaväzuje poskytovať Služby definované v Prílohe č. 1 Dohody okrem prípadov, kedy tieto nemôže poskytnúť z dôvodov spočívajúcich na strane Objednávateľa.
	15. Zhotoviteľ sa zaväzuje zachovávať mlčanlivosť o všetkých informáciách alebo skutočnostiach týkajúcich sa Objednávateľa a jeho činnosti, ktoré Objednávateľ sprístupní Zhotoviteľovi v rámci predzmluvných rokovaní a pri poskytovaní Služieb (ďalej len „**Dôverné informácie**”). Za dôverné informácie sa pre účely Dohody považujú informácie, ktoré sú takto Objednávateľom výslovne označené, alebo sú takto označené príslušným právnym predpisom, alebo z ich povahy vyplýva, že ich za takéto Objednávateľ považuje. Zhotoviteľ sa zaväzuje, že použije Dôverné informácie výhradne na účely poskytovania Služieb definovaných v Prílohe č. 1 Dohody.
	16. V Prílohe č. 3 tejto Dohody sú uvedené údaje o všetkých známych subdodávateľoch Zhotoviteľa, ktorí sú známi v čase uzatvárania tejto Dohody, údaje podielu subdodávky a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	17. Zhotoviteľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 3 Dohody, a to bezodkladne po tom, ako sa o tejto skutočnosti dozvie.
	18. V prípade zmeny subdodávateľa je Zhotoviteľ povinný najneskôr do piatich (5) pracovných dní odo dňa zmeny subdodávateľa predložiť/zaslať Objednávateľovi informácie o novom subdodávateľovi v rozsahu údajov podľa bodu 4.16 tohto článku Dohody a predmety príslušných subdodávok. Pri výbere subdodávateľa musí Zhotoviteľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
	19. Zhotoviteľ je zároveň povinný zabezpečiť, aby každý existujúci, ako aj noví subdodávatelia boli vybraní tak, aby spĺňali rovnaké podmienky vyžadované od subdodávateľov vo verejnom obstarávaní, pričom tieto podmienky je Zhotoviteľ kedykoľvek na žiadosť Objednávateľa bezodkladne preukázať. V prípade, ak Objednávateľ písomne odsúhlasí zmenu subdodávateľa, nevyžaduje sa uzatvorenie dodatku k tejto Dohode.
	20. Zhotoviteľ vyhlasuje, že v čase uzatvorenia Dohody je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon o registri partnerov verejného sektora**“ a „**Register partnerov verejného sektora**“), pokiaľ sa ho povinnosť zápisu do Registra partnerov verejného sektora týka. Ak sa na strane Zhotoviteľa ako Účastníka dohody podieľa skupina dodávateľov podľa § 37 Zákona o verejnom obstarávaní, má každý člen tejto skupiny dodávateľov povinnosť byť zapísaný v Registri partnerov verejného sektora.
	21. Subdodávateľ alebo subdodávateľ podľa osobitného predpisu, ktorý podľa § 11 ods. 1 Zákona o verejnom obstarávaní má povinnosť zapisovať sa do Registra partnerov verejného sektora, musí byť zapísaný v Registri partnerov verejného sektora, a to najneskôr v čase poskytnutia svojho plnenia Zhotoviteľovi.
	22. Povinnosti Zhotoviteľa vrátane pravidiel výberu subdodávateľa platia aj pri zmene subdodávateľa počas doby platnosti tejto Dohody.
	23. Zhotoviteľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Zhotoviteľ zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.
	24. Zhotoviteľ sa zaväzuje poskytnúť Objednávateľovi všetku súčinnosť nevyhnutnú na plnenie tejto Dohody.
	25. V prípade, že Zhotoviteľ, jeho subdodávateľ podľa Zákona o verejnom obstarávaní alebo subdodávateľ podľa Zákona o registri partnerov verejného sektora, má povinnosť byť zapísaný v Registri partnerov verejného sektora, Zhotoviteľ vyhlasuje, že jeho konečným užívateľom výhod zapísaným v Registri partnerov verejného sektora, rovnako ani konečným užívateľom výhod jeho subdodávateľa podľa Zákona o verejnom obstarávaní alebo subdodávateľa podľa Zákona o registri partnerov verejného sektora nie je osoba podľa § 11 ods. 1, písm. c) Zákona o verejnom obstarávaní.

Článok V

**Cena za Služby**

* 1. Cena za Služby je stanovená dohodou Účastníkov dohody v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „**Zákon o cenách**“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách dohodou, ako cena konečná, a je uvedená v čl. II., bode 2.3 Dohody a štruktúrovaný rozpočet Ceny je uvedený v Prílohe č. 2 tejto Dohody.
	2. Maximálna Cena za Služby (hodnota finančného limitu), uhradená Objednávateľom na základe Jednotlivých zmlúv v súlade s výsledkom Verejného obstarávania a s touto Dohodou je cena rovnajúca sa predpokladanej hodnote zákazky alebo celkovej cene uvedenej v Prílohe č. 2 tejto Dohody, ak je táto vyššia ako predpokladaná hodnota zákazky, a to počas celej doby trvania Dohody.
	3. Ak je Zhotoviteľ platiteľom DPH, k fakturovanej Cene za Služby bude pripočítaná DPH stanovená v súlade so všeobecnými záväznými právnymi predpismi platnými na území Slovenskej republiky v čase dodania Služieb Zhotoviteľom. Cena za Služby musí zahŕňať všetky ekonomicky oprávnené náklady Zhotoviteľa vynaložené v súvislosti s poskytnutím Služieb Zhotoviteľom podľa Prílohy č. 1 tejto Dohody.
	4. V prípade, ak Zhotoviteľ nie je platiteľom DPH a počas trvania Dohody sa v zmysle zákona č. 222/2004 Z. z. o dani z pridanej hodnoty v znení neskorších predpisov stane platiteľom DPH, Cena za Služby sa bude považovať za cenu vrátane DPH. Pre vylúčenie pochybností, zmena Ceny za Služby z tohto dôvodu nie je možná.
	5. Zálohové platby, preddavky, ani platba vopred sa neposkytujú. Úhrada Ceny sa uskutoční po riadnom a včasnom poskytnutí Služieb Zhotoviteľom, formou prevodu na bankový účet Zhotoviteľa uvedený v čl. II., bode 2.3 Dohody.Bezhotovostný platobný styk sa uskutoční prostredníctvom finančného ústavu Objednávateľa na základe faktúry, ktorej splatnosť je dohodnutá v čl. II., bode 2.3 Dohody. Faktúra sa považuje za uhradenú dňom odpísania finančných prostriedkov z účtu Objednávateľa na účet Zhotoviteľa uvedený v čl. II., bode 2.3 Dohody.
	6. Neoddeliteľnou súčasťou faktúry bude kópia protokolu o poskytnutí Služieb podľa čl. IV bod 4.10 Dohody.
	7. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, Objednávateľ je oprávnený ju vrátiť na prepracovanie alebo doplnenie a Zhotoviteľ je povinný faktúru podľa charakteru nedostatku opraviť, doplniť alebo vystaviť novú. V takomto prípade sa Objednávateľ nedostane do omeškania a nová lehota splatnosti takejto faktúry začne plynúť prevzatím nového, resp. upraveného daňového dokladu.

Článok VI

Záručná doba a zodpovednosť za vady

1. Zhotoviteľ poskytuje na Služby a dodané náhradné diely záručnú dobu v dĺžke uvedenej v čl. II, bode 2.3 Dohody a počas tejto doby sa zaväzuje zabezpečiť odstránenie všetkých vád spočívajúcich na Službách. Záručná doba začína plynúť dňom poskytnutia Služieb Zhotoviteľom Objednávateľovi podľa tejto Dohody. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
2. Objednávateľ sa zaväzuje, že reklamáciu vady zo záruky na Služby uplatní bez zbytočného odkladu po jej zistení, a to písomne, ktorú zašle oprávnenej osobe Zhotoviteľa uvedenej v záhlaví Dohody.
3. Zhotoviteľ zodpovedá Objednávateľovi za škodu, ktorú mu preukázateľne spôsobil v súvislosti s poskytovaním Služieb definovaných v čl. II, bode 2.3 a Prílohe č. 1 Dohody.
4. Zhotoviteľ nezodpovedá za škodu, ktorá vznikla Objednávateľovi v dôsledku poskytnutia nepravdivej, zavádzajúcej alebo neúplnej informácie, dokumentov alebo akýchkoľvek iných podkladov poskytnutých Objednávateľom Zhotoviteľovi.
5. Zhotoviteľ zodpovedá počas celej doby trvania tejto Dohody, ako aj počas záručnej doby uvedenej v čl. II, bode 2.3 a v Prílohe č. 1 tejto Dohody za vady Služieb Zhotoviteľa. V prípade ak sa vyskytne vada poskytnutých Služieb, Objednávateľ na ňu písomne upozorní Zhotoviteľa a Zhotoviteľ sa zaväzuje túto vadu na vlastné náklady odstrániť v lehote uvedenej v čl. II, bode 2.3 a v Prílohe č. 1 Dohody. V prípade ak nebude možné vadu odstrániť, alebo jej odstránenie by si vyžadovalo plnenie, ktoré by bolo vyššie ako hodnota poskytnutej Služby, má Objednávateľ právo na zľavu z Ceny, a to až do výške 100 % hodnoty vadne poskytnutej Služby .

Článok VII

Ostatné dojednania

1. Zhotoviteľ sa zaväzuje poskytnúť Objednávateľovi Služby v dohodnutom rozsahu, kvalite, požadovaných technických parametrov a v dohodnutom termíne v zmysle špecifikácie uvedenej v čl. II, bode 2.3 Dohody a Prílohe č. 1 Dohody.
2. Zhotoviteľ sa zaväzuje, že počas celého trvania Dohody bude disponovať všetkými oprávneniami, certifikátmi a ostatnými dokladmi potvrdzujúcimi jeho spôsobilosť, ktoré predložil pri Verejnom obstarávaní. Akúkoľvek zmenu v skutočnostiach podľa predchádzajúcej vety je povinný bezodkladne oznámiť oprávnenej osobe Objednávateľa.

Článok VIII

**Zmluvné pokuty a úroky z omeškania**

* 1. Pre prípad nedodržania podmienok tejto Dohody dohodli Účastníci dohody nasledovné zmluvné pokuty a úroky z omeškania:
1. za omeškanie Zhotoviteľa s poskytovaním Služieb podľa čl. II, bodu 2.3 Dohody je Objednávateľ oprávnený uplatniť si voči Zhotoviteľovi zmluvnú pokutu vo výške 0,05 % z Ceny za Služby s ktorou je v omeškaní, za každý, aj začatý deň omeškania,
2. za omeškanie Zhotoviteľa s odstránením vady v lehote podľa čl. II., bodu 2.3 Dohody a v súlade s čl. VI Dohody je Objednávateľ oprávnený uplatniť si voči Zhotoviteľovi zmluvnú pokutu vo výške 0,05 % z Ceny za Služby, s odstraňovaním vád ktorej je v omeškaní, za každý, aj začatý deň omeškania,
3. za omeškanie Objednávateľa s úhradou faktúry vzniká Zhotoviteľovi právo uplatniť si zákonný úrok z omeškania z nezaplatenej ceny za každý, aj začatý deň omeškania,
4. v prípade nepravdivosti vyhlásení Zhotoviteľa, ktoré sú uvedené v čl. IV., bodoch 4.20 a 4.25 Dohody, je Zhotoviteľ povinný zaplatiť Objednávateľovi zmluvnú pokutu až do výšky 30.000,-- EUR (slovom tridsaťtisíc euro). Objednávateľ má právo uplatniť si zmluvnú pokutu podľa predchádzajúcej vety za každé jednotlivé porušenie Zhotoviteľovej povinnosti.
	1. Účastníci dohody vyhlasujú, že nepovažujú výšku zmluvných pokút za neprimeranú, ale ju považujú za zodpovedajúcu významu povinností, ktoré ochraňuje.
	2. Zaplatením zmluvnej pokuty Zhotoviteľom podľa bodu 8.1 tohto článku Dohody nezaniká nárok Objednávateľa na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
	3. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí Zhotoviteľ Objednávateľovi v lehote tridsiatich (30) dní odo dňa doručenia faktúry do sídla Objednávateľa. Pre účely tejto Dohody sa za vyššiu moc považujú udalosti, ktoré nie sú závislé od vôle alebo konania zmluvných strán, a ktoré nemôžu Účastníci dohody ani predvídať, ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény, pandémia. Oslobodenie od zodpovednosti za nesplnenie predmetu zmluvy trvá po dobu pôsobenia vyššej moci, najviac však dva (2) mesiace. Po uplynutí tejto doby sa Účastníci dohody dohodnú o ďalšom postupe. Ak nedôjde k dohode, má Účastník dohody, ktorý sa odvolal na okolnosti vylučujúce zodpovednosť, právo odstúpiť od Dohody.

Článok IX

**Skončenie Dohody**

* 1. Účastníci dohody sa dohodli, že Dohodu je možné skončiť:
	2. písomnou dohodou Účastníkov dohody, a to dňom uvedeným v takejto dohode; v dohode o skončení Dohody sa súčasne upravia nároky Účastníkov dohody vzniknuté na základe alebo v súvislosti s touto Dohodou,
	3. písomným odstúpením od Dohody v prípade podstatného porušenia Dohody,
	4. písomnou výpoveďou v súlade s bodmi 9.6 a 9.7 tohto článku Dohody.
	5. Odstúpenie od Dohody sa uskutoční písomným oznámením odstupujúceho Účastníka dohody adresovaným druhému Účastníkovi dohody zároveň s uvedením dôvodu odstúpenia od Dohody a je účinné okamihom jeho doručenia druhému Účastníkovi dohody. V prípade pochybností sa má za to, že je odstúpenie doručené tretí (3.) deň po jeho odoslaní. Účastníci dohody sa dohodli, že odstúpenie od Dohody si budú vždy doručovať na adresu Účastníka dohody uvedenú v záhlaví tejto Dohody.
	6. Za podstatné porušenie Dohody sa považuje:
1. omeškanie Zhotoviteľa s poskytnutím Služieb oproti dohodnutému termínu ich poskytnutia o viac ako dva (2) týždne bez uvedenia dôvodu, ktorý by omeškanie ospravedlňoval (vyššia moc),
2. ak Cena za Služby bude fakturovaná v rozpore s podmienkami dohodnutými v tejto Dohode,
3. Zhotoviteľ poskytne Objednávateľovi Služby v rozsahu a kvalite, ktoré sú v rozpore s Prílohou č. 1 Dohody a touto Dohodou,
4. Objednávateľ je v omeškaní so zaplatením faktúry o viac ako šesťdesiat (60) dní po lehote jej splatnosti,
5. Zhotoviteľ poruší jeho povinnosti podľa čl. IV, bodov 4.17 až 4.25 tejto Dohody,
6. budú zo strany Objednávateľa opakovane reklamované poskytnuté Služby (viac ako trikrát, pričom nemusí ísť o rovnakú vadu) a reklamácia bude oprávnená,
7. porušenie povinností Poskytovateľa podľa bodu č. VII bod 7.2 Dohody.
	1. Objednávateľ je oprávnený odstúpiť od tejto Dohody aj v prípade, ak:
8. proti Zhotoviteľovi začalo konkurzné konanie alebo reštrukturalizácia,
9. Zhotoviteľ vstúpil do likvidácie,
10. Zhotoviteľ koná v rozpore s touto Dohodou a/alebo všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstráni.
	1. Objednávateľ odstúpi od Dohody aj v prípade, ak:
11. existuje dôvod na vylúčenie Zhotoviteľa pre nesplnenie podmienky účasti podľa § 32 ods. 1 písm. a) Zákona o verejnom obstarávaní alebo podľa § 40 ods. 8 Zákona o verejnom obstarávaní alebo existuje akýkoľvek iný dôvod na vylúčenie Zhotoviteľa stanovený Zákonom o verejnom obstarávaní,
12. táto nemala byť uzatvorená s Zhotoviteľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
13. Zhotoviteľ alebo jeho subdodávateľ nebol v čase uzatvorenia tejto Dohody zapísaný v Registri partnerov verejného sektora alebo bol vymazaný z Registra partnerov verejného sektora.
	1. Objednávateľ je oprávnený písomne vypovedať túto Dohodu aj bez uvedenia dôvodu s výpovednou dobou dva (2) mesiace. Výpovedná doba začína plynúť dňom nasledujúcim po dni doručenia písomnej výpovede druhému Účastníkovi dohody.
	2. Zhotoviteľ je oprávnený písomne vypovedať túto Dohodu z nasledujúcich dôvodov s výpovednou dobou šesť (6) mesiacov:
14. Ak Objednávateľ neuhradil riadne doručenú a riadne vystavenú faktúru Zhotoviteľovi, ak je Objednávateľ v omeškaní dlhšie ako šesťdesiat (60) dní, alebo
15. ak Objednávateľ neprevzal riadne poskytnuté Služby v súlade s čl. II tejto Dohody.

Výpovedná doba začína plynúť dňom nasledujúcim po dni doručenia písomnej výpovede druhému Účastníkovi dohody.

* 1. Odstúpenie od Dohody má následky stanovené príslušnými ustanoveniami Obchodného zákonníka, pokiaľ sa Účastníci dohody písomne nedohodnú inak.
	2. Ukončením Dohody nie sú dotknuté ustanovenia týkajúce sa zodpovednosti za vady, sankcií, náhrady škody a ďalších ustanovení tejto Dohody, z ktorých povahy vyplýva, že majú byť zachované aj po ukončení Dohody.

Článok X

**Spoločné a záverečné ustanovenia**

1. Akákoľvek písomnosť alebo iné správy, ktoré sa doručujú v súvislosti s touto Dohodou druhému Účastníkovi dohody (každá z nich ďalej ako „**Oznámenie**“) musia byť:
2. v písomnej podobe,
3. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom Dohody.
	1. Oznámenie poskytované Objednávateľovi bude zaslané na adresu uvedenú v záhlaví Dohody alebo inej osobe alebo na inú adresu, ktorú Objednávateľ priebežne písomne oznámi Zhotoviteľovi v súlade s týmto článkom Dohody.
	2. Oznámenie poskytované Zhotoviteľovi bude zaslané na adresu uvedenú v záhlaví Dohody alebo inej osobe alebo na inú adresu, ktorú Zhotoviteľ priebežne písomne oznámi Objednávateľovi v súlade s týmto článkom Dohody.
	3. Oznámenie nadobúda účinnosť okamihom jeho prevzatia a má sa za prevzaté:
4. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
5. v čase jeho doručenia, ale najneskôr v piaty (5.) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
6. v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
	1. V prípadezmeny obchodného mena, názvu, sídla, právnej formy, štatutárnych orgánov alebo i spôsobu ich konania za Účastníka dohody, bankového spojenia alebo čísla účtu, oznámi Účastník dohody, ktorého sa niektorá z uvedených zmien týka, písomnou formou túto skutočnosť druhému Účastníkovi dohody Oznámením, a to bez zbytočného odkladu, inak povinný Účastník dohody zodpovedá za všetky škody z toho vyplývajúce alebo náklady, ktoré v tejto súvislosti musel vynaložiť druhý Účastník dohody.
	2. Táto Dohoda môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky len písomnými a očíslovanými dodatkami, ktoré sa po podpísaní oboma Účastníkmi dohody stávajú neoddeliteľnou súčasťou tejto Dohody. Účastníci dohody sa ďalej dohodli, že v prípade zmeny Oprávnených osôb uvedených v záhlaví Dohody, túto skutočnosť oznámia druhému Účastníkovi dohody Oznámením podľa čl. X bod 10.1, a nie je potrebné uzatvoriť dodatok k Dohode.
	3. Pokiaľ sa niektoré ustanovenie Dohody stane čiastočne alebo úplne neplatným alebo neúčinným, nebude to mať vplyv na platnosť a účinnosť ostatných ustanovení tejto Dohody. Účastníci dohody sa v takomto prípade zaväzujú dohodou nahradiť také ustanovenie alebo jeho časť iným ustanovením, a to tak, aby hospodársky účel a význam tejto Dohody zostal v čo najväčšej miere zachovaný a aby nové ustanovenie zodpovedalo zamýšľanému účelu pôvodného ustanovenia tejto Dohody.
	4. V ostatných právach a povinnostiach touto Dohodou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky. Účastníci dohody jej podpisom berú na vedomie, že za pracovné dni sa pre účely Dohody považujú pracovné dni v Slovenskej republike.
	5. Účastníci dohody sa dohodli, že prípadné spory vyplývajúce z plnenia tejto Dohody budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
	6. Účastníci dohody vyhlasujú, že túto Dohodu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
	7. Táto Dohoda nadobúda platnosť dňom jej podpisu obidvoma Účastníkmi dohody a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR. Zverejnenie Dohody v Centrálnom registri zmlúv zabezpečí Objednávateľ.
	8. Táto Dohoda je vyhotovená v elektronickej podobe s platnosťou originálu v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov. V prípade podpisu Dohody v listinnej podobe sa Dohoda vyhotovuje v troch (3) vyhotoveniach s platnosťou originálu, z toho dve (2) pre Objednávateľa a jedna (1) pre Zhotoviteľa.
	9. Dohoda má nasledujúce prílohy, ktoré tvoria jej neoddeliteľnú súčasť. V prípade rozporov medzi ustanoveniami Dohody a jej príloh, majú prednosť ustanovenia uvedené v prílohách.
* Príloha č. 1 – Opis predmetu zákazky, vlastný návrh plnenia
* Príloha č. 2 – Štruktúrovaný rozpočet Ceny za Služby
* Príloha č. 3 – Zoznam subdodávateľov

V [●], dňa [●] V [●], dňa [●]

Za Objednávateľa: Za Zhotoviteľa:

....................................................... .......................................................

[●] [●]

[●] [●]

**PRÍLOHA Č. 1**

**OPIS PREDMETU ZÁKAZKY, VLASTNÝ NÁVRH PLNENIA**

**PRÍLOHA Č. 2**

**ŠTRUKTÚROVANÝ ROZPOČET CENY ZA SLUŽBY**

**PRÍLOHA Č. 3**

**ZOZNAM SUBDODÁVATEĽOV**

|  |  |  |  |  |
| --- | --- | --- | --- | --- |
| **Por. číslo** | **Identifikácia navrhnutého subdodávateľa (obchodné meno, sídlo, IČO)** | **Identifikácia príslušného plnenia** | **Rozsah plnenia vyjadrený sumou** | **Meno, priezvisko, dátum narodenia, adresa pobytu osoby oprávnenej konať za subdodávateľa** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |